任可容

任可容，字子賢，號養弘，南直隸安慶府懷寧縣人，明朝政治人物。

生平
萬曆四年（1576年）丙子科應天府鄉試第九十三名舉人，萬曆五年（1577年）丁丑科第三甲第四名進士。《萬曆五年丁丑科進士登科錄》：民籍，治《易經》，年二十六歲中式萬曆五年丁丑科第三甲第四名進士。九月十六日生，行一，曾祖任伯禮；祖任寬；父任僴，儒官；母聶氏。具慶下，妻楊氏。由府學生中式應天府鄉試第九十三名舉人，會試中式第一百七名。。授中书舍人，升工部员外郎，出为浙江處州府知府。萬曆二十五年（1597年）升廣東按察司副使、兵备惠潮，建府學尊經閣、養賢堂，破倭寇于南澳海上，三十年（1602年）轉本省左參政，管盐屯水利道，兼綰五篆，以積勞致疾，卒於官。祀廣惠潮名宦《廣東通志》：任可容，字養弘，懷寧人。萬歷丁丑進士，由浙江處州知府遷廣東按察司副使，兵備惠潮。以風紀自任，下車之日，首建尊經閣、養賢堂以教育士子。時倭犯碣石、柘林諸衛，督兵捍禦，募勇士陳聰等，以計擊破之。逾年復犯南澳，又大破之。遊擊顧臬獲洋商五十五人，指為賊，搒掠誣伏，當事欲盡殪，以上首功。可容察其詞理謬異，一訊立白其寃。長樂盜起，密授方畧，擒渠帥鍾喬贊等，羣盜悉平。内官李鳳議增惠潮税，可容力持不可。御馬太監李敬奉命開礦，横行博羅、長樂間，發掘民間廬墓，爭之不得，乃上書制府，力陳其害，因得具奏撤還。轉本省鹽屯參政，疏通滯引，稽查欺匿，屯務鹺政，釐然一新。會諸司俱缺，兼綰五篆，夙夜經營，不遺餘力，利興弊革，乃以積勞致疾，卒於官。祀廣惠潮名宦。。

 家族  
曾祖任伯禮；祖任寬；父任僴，儒官；母聶氏。具慶下。二子：國模、國楨。孙之燝，字弢伯。曾孙埈、塾、壎、垣、堡。

任埈，字松翰。清顺治十二年乙未科进士。任塾，字克家。康熙六年丁未科进士。

 参考资料 

Category:懷寧人
Category:明朝中書舍人
Category:明朝工部員外郎
Category:明朝處州府知府
Category:明朝廣東按察司副使
Category:明朝廣東布政使司參政
K